Author: User
Last saved by: Секретарь
Company: СМС

Утар-Аты авыл җирлегенең 2014  елгы эшчәнлегенә отчеты.             

 Хөрмәтле Илшат Габделфатович!Чакырылган кунаклар, җыелышта катнашучылар.

Утар-Аты авыл җирлеге территориясендэ    422  хужалык булып    1338   кеше  исәптә тора. Барлык мәйдан 8868.26га  

   (Утар-Аты-106,Орнашбаш-91,Субаш-Аты-82,Югары-Аты-73,Кушлауч-46,Жөлби-24) (Утар-Аты-349,Орнашбаш-294,Субаш-Аты-224,Югары-Аты-246,Кошлауч-132,Жолби-90), территориябездә 613 баш мөгезле эре терлек ,шулар арасыннан 310 баш сыер, 465 баш сарык, 20 баш ат, 123 баш умарта, 2857 баш кош-корт асрала.
   Җирлегебездә яшәгән 1338 кешенең 354се пенсия яшендәге кешеләр , 42 тыл ветераннары яши.
   Мәгълүм булган программа нигезендә 8 ветеран торак шартларын яхшырту максатыннан квартира алдылар. .

Утар-Аты авыл җирлегендә 5 мәктәп :  2 төп, 3 башлангыч ,  3 медпункт, 2 мәдәният йорты, 3 авыл клубы , 1 ял үзәге, 4 китапханә, 4 балалар бакчасы, 8 кибет, 1 почта бүлекчәсе, 5 мәчет,1 музей эшли.
     Һәр тармак җитәкчеләре белән һәрдаим очрашулар, җыелышлар булып тора. Очрашуларда эшкә анализ, киләчәккә планнар карала. 

    Агымдагы елда 3 бала дөньяга килде, 13 кеше бакыйлыкка күчте. Яңа гайлә 2 пар төзеде,  аерылышучылар -2.

  Территорияне төзекләндерү, яшелләндерү буенча комплекслы бурычларны хәл иту көнүзәк мәсьәлә булып тора. Бу мөхим эшне оештыру муниципаль хокукый актларга таянып ,фидераль закон нигезендэ эшлэнеп “Утар-Аты а\ж территориясендэ төзекләндерү, чисталык хәм тәртип булдыру кагыйдәләре буенча алып барыла.
    Хәркемнең туган ягы үзенә газиз булган кебек миңа да үзебезнен яклар күңелгә бик якын. Аның жәйрәп ятучы киң болыннары-кырлары, тын гына агучы Аты, Орнаш,Утар елгалары, челтерэп аккан чишмәләре бар.Элеге гүзәллекне сакларга, тирэ якны кадерләп тотарга, киләчәк буыннарга да җиткерергә кирәклеген җирлектәге халыкның төп өлеше яхшы аңлый һәм җитәкчелек белэн б\н бергә эшчәнлек алып бара.
   Авылнын барлык матурлыгы юлларның төзек булуында. Нинди матур йортлар,капка коймалар булмасын шапшак, чүпкә баткан  юллар   булганда бер матурлык та күренми. Республика карамагындагы 1км юлны салу өчен10-15млн. акча кирәк. Шуңа да юлларны саклау төп бурыч итеп куела. Безнең территориядә республика карамагында 8км, узебезнен 18км юлларыбыз бар .Юл буйлары, күпер төпләренә чүп ташлау очраклары хаман булып тора.Юл кырыйларындагы чүплекләрне җыештыру ,үләннәрне чабу мәктәп, детсад, культура работниклары, а\җ эшчеләре б\н башкарыла. 
  
Моннан 10-15 еллап элек колхозлар карап торган авыл юллары шушында яшәүчеләр  карамагына калды.Мөмкинлекләр финанс яктан чикле булу сәбәпле а\җир ләре көчсез калды.Шулай булуга да карамастан халык чарасын табарга тырыша,тракторыбыз булу да безнең өчен зур куаныч булды. 
     Урам утлары белән дә шул үк хәл .Территориядә 1октябрдән-1майга кадәр 88 лампочка яңа, кышкы сезонга кергәч шугалаклар исәбе б\н тагын арта.  ТР муниципаль советлары берәмлегенең 8нче съездында призедент урам утлары буенча программа кабул ителәчәген әйткән иде. Хөрмәтле Илшат Габделфатович форсаттан файдаланып Сездэн безнең җирлекне шушы программасына кертү мөмкинлеген карасагыз иде.

 Бөек Җиңү көнендә,бер ветеран да игтибарсыз калмады, өлкәннәр конендә дә “Арча”, “ИГЕНЧЕ” агрофирмалары , “Хусаинов” фирмер хужалыгы, Мостафиннар гаилә фермасы, мәктәп коллективлары, клуб хезмэткәрләре белән берлектә чаралар үтте,күчтәнәчләр өләшенде .Киләчәктә дә бу  саваплы эшләр дәвамлы булсын иде.Барыгызга да рәхмәт җиткерәсе килә.Бөек Җинүнен 70еллыгына әзерлек эшләре буенча эш планы төзелде.

 Соңгы елларда хөкүмәтебез тарафыннан кабул ителгән программалар тулы көченә эшли. Социаль ипотека программасы нигезендә җирлегебездә 12 гаилә Арча шәһәрендә квартир алды, тагын 2 гайлә чиратка басты.

    ЛПХ кредитын 15 хуҗалык 1 млн.218 мең сум алып шәхси хуҗалыгын ныгытты. Кредит абзар төзүгә, умарта, терлек алуга, авыл хуҗалыгы техникасы,автомобиль алуга тотылды.
   
    Ана капиталы программасы нигезендә 25 ана сертификат алды. 25 гайлә бу акчаны алып торак шартларын яхшыртуга, төзекләндерүгә тотты.
   Татарстан хөкүмәтенең 2013 елнын 22ноябрендэ кабул ителгэн 909 номерлы карары нигезендә узара салым акчаларына республика бюджетыннан 1 сумга 4 сум исәбеннән өстәмә акча бирелү программасына керу буенча референдум үткәрелгән иде.Халык бу референдумда бик актив катнашып уз фикерен житкерде. Жыелган акчаны зиратларны карау, урам юллрына таш салу, чишмәләрне ремонтлау өчен тотарга кирәклеген белдерделәр. 
            Авылларда эш урыннары бик аз булу сәбәпле куп хужалыклар мал асраудан табыш алуга күчте. Төп табыш алу чыганагы булып сөтчелек тора . Шуна күрә без дә игътибарны сөт җыючыларга һәм терлек асраучыларга бирергә булдык.
   Җирлегебездә 2,3,4  сыер асраучы гайләләр саны арта башлады. Сөтен, итен сатып бу хуҗалыклар гайлә бюджетын баета. Моны хужалыкларның тырышлыгы, булдыклылыгы белән аңлатырга була.Шулай ук районның 50гә50 программасы белән саву аппараты алу мөмкинлеге дә бәйле дип уйлыйм мин.    

 
     Иптәшләр.Кешене  начарлыктан арындыру юнәлешендә мәчетләр әйтеп бетергесез урын алып тора..Җирлектә 5 мәчет бар.Замана имамнарга да үзенен таләпләрен куя :устав, җир регистрациясе, БТИ паспортлары төп документлар . Шуны аңларга кирәк.Мәчетләр авыл халкыныкы, аның торышын, эшчәнлеген спонсорлар һәм халыктан кергән акча хисабына гына алып барып була.
   2014нче елда Субаш-Аты авылы халкы җыелып мәчет коймасын янадан тотылар. Орнашбаш, Югары-Аты авылы мәчетләре тәрәзәләре алышынды.Иң куанычлысы Утар –Аты авылы мәчетенә капиталь ремонт ясый алдык. Бу эштә авыл кешеләре һәм спонсорлар үзләреннән зур өлеш керттеләр.Бу эшкә корбан гаете көнендә төгәлерәк отчет ясалды, төп иганәчеләр белән киңәшмә булды, алар мәчетнең эчке өлешенә дә ремонт ясарга булышаячакларын әйттеләр.   
    
    Авыл зиратларын тәртипкә китерү эшләре дә активлаша бара.Көзлектә һәр зиратта агач кисүләр оештырылды.6 авылда да шактый күләмдә эш башкарылды, башкарыласы тагын да күп әле. Моны анлап, күпчелек авыл халкы референдумда зиратларны торгызу һәм ремонтлау өчен дәүләт программасына керергә теләкләрен белдереп тавыш бирде.  Кайбер авыллар  урам юллары  һәм чишмәләрне карауга тоту кирәклеген белдерделәр.             
   “ Бәлә агач башыннан тугел кеше башыннан йөри” диләр. 12нче декабрь көнне авыл халкына зур кайгы килде. Янгын чыгып Янтыковлар гаиләсенен каралты куралары минут эчендә күмергә әйләнде. Бу хужалыкка авыл халкы, район админстрациясе, кайбер оешма житәкчеләре, күрше авыллар да  зур ярдәм күрсәтте, рәхмәт аларга.  Илшат  Габделфатович. Район буенча карасак һәр зонада пожарга каршы көрәш бүлекчәләре эшләп килә, алар пожар машиналары белэн тәэмин ителгэн, тик Арча-Әтнә зонасы гына ачык килеш калып килде.Бу эшне пожар бүлекчәсе житәкчесе белән ике ел элек башлап та жибәргән кебек булган идек , тик сүздэ генә калды.Монын өчен шартлар да туры килэ.Арча-Әтнә арасынын юл уртасында булуы да, төп юл өстендә булмаган авылларга да тигез урнашканлыгы белән дә, армия хезмәтендә пожарный частьтә хезмәт иткән егетләрнең ярдәм итәргә теләк белдерүлүре дә күп нәрсә турында сөйли. Шушы эшне оештыруда безгэ ярдәм итсәгез иде.Ходай : Сакланганны саклармын дигән бит                                                            
   Күп авылларда балаларның  спортка тартылулары уңай күренеш,4 каток эшләп килә, көрәш түгәрәге оешырга тора.  Авырлык белән булса да йортлар салына, каралты-куралар ремонтлана, машина-тракторлар саны арта. Күбебезне борчыган проблемалар да акрынлап хәл ителеп килә. Тик авыллар тулы канлы тормыш белән яшәмиләр моның өчен күңел әрни. Заманында иң алдынгы колхозлардан санала идек бит.Безне әти-әниләр, әби-бабайлар гафу итмәячәк бит. Без болай яшәргә тиеш түгел. Илшат Габделфатович. Безгә  Сезнең ярдәм бик кирәк .Без Сезне үзебезнен җитәкчебез, район башлыгы итеп танырга әзербез. Игтибарыгыз өчен зур рәхмәт.